
The Blackthorn Academy-Sentinels novel is of course the story of the instructors of the Blackthorn Academy na idea at pinasimulan ni Rivero Martin sa Blackthorn Trilogy. Isa lamang ang purpose ng academy, ang tulungan na maging successful ang mga gifted and talented children na iniisip ng lahat na walang patutunguhan dahil sa klase ng environment na kinalakihan nila at mga gulong napasukan nila. 

And to turn these black sheeps into respectable and successful adults is the job of the sentinels. Siyempre pa, hindi basta-basta ordinaryong tao lamang ang mga sentinel. They are exceptional people.

They are not the regular and normal teachers na nakikilala natin during our school days. They are eccentric, unique, crazy, fearless, passionate, determined, and highly intelligent people.

Blackthorn Academy-Sentinels is composed of six books. At sa klase pa lamang ng titles ng bawat books ay malinaw ninyong makikita that you are in for an adventure of twisted tales and of course romance.

Book 1- Sentimental Mayhem

Book 2- Cherished Strife

Book 3- Tender Chaos

Book 4- Sweet Frenzy

Book 5- Maelstrom Caress

Book 6- Love’s Rampage

And as a reminder sa mga nagbabasa, this series is not for young readers. I have never written nor will I ever write books for children. I write for women and matured readers who can appreciate the sensuality needed in a romance novel.

Blackthorn Academy is located in Quezon Province. Pero ang bayan ng Larossa kung saan nakatayo ang mismong Blackthorn building is a fictional town. Mula lamang ito sa aking imahinasyon.

Arielle Alia

	[image: ]
	 	[image: ]


[image: ]

PROLOGUE


[image: ]


Malaki ang pamilya ng Ramiel at tradisyon na ang pagkikita ng lahat sa tuwing sasapit ang fourth Sunday ng buwan ng November. Nagdaratingan mula sa probinsiya at sa ibang bansa ang lahat ng mga Ramiel. Isang masayang okasyon kay Cyra ang family reunion nila noong bata pa siya.

Ngunit pagdating niya sa edad na beinte uno, animo naging isang malaking kalbaryo at pagsubok sa kanyang pagkatao ang bawat reunion. Wala na kasing ginawa ang lahat ng kamag-anak niya kung hindi ipagtulakan siya sa pag-aasawa! Pinaniniwalaan kasi sa pamilya nila na dapat ay mag-asawa na ang isang babae sa ganoong edad. Iyon daw kasi ang right age para mag-asawa at mag-anak ang isang babae. Hindi rin nakatulong na lahat ng female members ng family nila ay sumusunod sa tradisyong ito. Dalawa lamang silang exception. Siya at ang pinsan niyang si Marcel. Pareho kasing mas importante sa kanila ni Marcel ang magkaroon ng successful career kaysa mag-asawa. Marcel had chosen not to attend these reunions, pero no choice siya dahil lagi siyang hinihila roon ng mommy niya.

Sa edad niya ngayong twenty-seven, itinuturing na siya ng lahat bilang isang matandang dalaga. Sa kanya rin bumabagsak ang mga mahihirap na trabaho para sa pag-aasikaso at paghahanda sa kanilang reunion. Sa taong ito, sa kanya ini-assign ang paggawa ng video history ng kanilang buong pamilya. For the past months ay panay ang dating ng pictures, video clips, at letters mula sa lahat ng kamag-anak nila para gamitin niya sa video history ng pamilya Ramiel. Bawat isa rin ay may kung ano-anong request kung paano niya ire-represent ang bawat branch ng pamilya nila.

Nang sa wakas ay dumating ang araw ng family reunion, excited ang lahat na mapanood ang kanyang ginawa. Isang makeshift theatre na gawa sa malaking tent ang ipinalagay ng Grandpa Harold sa malawak na garden ng ancestral home nila. Ang three hundred plus members ng pamilya nila ay nakaupo na sa harapan ng puting telon kung saan makikita ang video na isang taon din niyang pinaghirapang buuin.

"I tried to put everything na ipinadala ninyo pero sobrang magiging mahaba ang video kaya pinili ko na lamang 'yung pinaka-interesting," paliwanag niya sa lahat. "Don’t worry, everyone has been included. So, enjoy watching habang isine-serve ang ating lunch."

Pagkatapos ng kanyang maikling speech ay dumiretso si Cyra sa table na nasa dulong likuran ng tent. Mula roon ay makikita niya ang reaksyon ng lahat sa kanyang masterpiece.

"Is this seat taken?" usisa ng isang pamilyar na boses.

Agad niyang nakilala ang pinsang si Marcel.

"Marcel?!" Napangiti siya. "Tapos na ba ang ban sa iyo sa ating family reunion?" biro niya rito.

Natawa ang pinsan bago ito naupo sa tabi niya. Mas matanda sa kanya ng one year ang babae at mas nakakasundo niya ito kumpara sa kapatid niyang si Grace. Pareho kasi ang takbo ng isip nila ni Marcel. Pero mas malakas ang loob nitong suwayin ang tradisyon ng pamilya nila at maparatangan bilang isang black sheep.

"Hindi naman ako nagpunta rito para makipagkumpitensya at makipagpayabangan. I came here dahil nandito ka, pinsan."

"Sipsip!" Mula nang maging isang instructor si Marcel sa Blackthorn Academy sa Quezon Province ay bihira na sila nitong magkita. Ngunit in constant communication pa rin sila sa bawat isa sa tulong ng internet at Facebook.

"Ikaw talaga ang sadya ko," giit nito. "I have something to tell you na hindi puwedeng paraanin sa e-mail o sa Facebook."

"And that is?" usisa niya.

"Isa sa instructors ng Blackthorn Academy is leaving kaya nagkaroon ng opening, at ikaw agad ang una kong naisip na i-recruit."

"Marcel, meron na akong trabaho! And I have just been promoted as senior chemist sa Pharcom Pharmaceuticals!"

"Hindi ba’t madalas mong sabihin na naiinggit ka sa klase ng trabaho ko because I get to mold and train boys into becoming real and proper men? Na dahil sa akin, ang natitirang sampung porsiyento ng desirable men in the world ay nadaragdagan?"

Natawa siya.

"Kung magkano man ang sinusuweldo mo ngayon ay siya mo ring matatanggap as one of the sentinels of Blackthorn."

"Sentinels?"

"Iyan kasi ang tawag naming mga instructor sa aming sarili, para kakaiba ang dating." Natawa ito.

"Kaya mo ba ako nire-recruit ay dahil gusto mong magkaroon ng partner in crime roon?"

Isang makahulugang ngiti ang lumitaw sa mga labi nito.

"Not really. You see, ako ang instructor na aalis. You will be taking my position."

"What? Akala ko ba enjoy ka at masaya sa job mong iyan?"

"I am. Unfortunately, to be a Blackthorn Sentinel, dapat matibay at walang bahid ang iyong reputasyon sa mata ng tao. Ayokong sirain ang reputasyon at magandang ginagawa ng school para sa mga bata. And that will definitely happen if I continue to teach in that school."

"Marcel, what did you do?" Napuno ng pag-aalala ang boses niya.

"Wala pa," bungisngis nito. "But I will be doing something that would tarnish the image and the reputation of the academy and the other sentinels. Kaya best way is for me to leave now and find a suitable replacement."

"Anong kasalanan ang gagawin mo?" Naintriga siya.

Kumislap ang mga mata nito.

"I will be marrying one of my students," anas nito.

Napatanga siya. Ang anumang sasabihin niya ay naunahan ng malakas na sigaw ng kanilang Tiya Conching.

Dumating na sa part ng family video nila ang tungkol sa pamilya nina Tiya Conching. Kasalukuyang nasa malaking screen ang asawa nitong si Tiyo Darcy. Isang American si Tiyo Darcy at fifteen years nang kasal sa tiyahin. Isinama ni Cyra sa video ang very interesting interview na ginawa niya sa tiyuhin noon.

"I always force myself whenever Conching wants us to have sex. You see, I no longer find her attractive," animo pangungumpisal ni Tiyo Darcy sa video. "In fact, I realized, I was never attracted to women. Armand made me realize what I really am. Armand was the only one who made me feel passion!"

Ang interview ni Tiyo Darcy ay nasundan pa ng panglalait at pamimintas ni Rita na asawa naman ng pinsan nilang si Edward sa buong pamilya Ramiel. Ang pagiging matapobre nito ay lumitaw sa video. Natuklasan ng lahat na ang magandang pakikisama nito sa kanila ay kaplastikan lamang. Nagsalita rin sa video si Lola Belen na inamin na isa itong battered wife at ikinatuwa nito ang naging pagkamatay ng kanilang Lolo Joseph.

Todo gulo at ingay, awayan at iyakan na ang nangyayari sa kanilang buong pamilya sa paglabas ng mga itinatagong baho at sikreto ng lahat.

"What have you done, Cyra?" Gulilat si Marcel.

"Ipinakita ko lamang sa mga kamag-anak natin ang totoo. Na higit akong mas masaya sa buhay ko as a single modern woman kaysa sa kanila since most of their marriages are a sham. Nilinaw ko rin that marriage is no guarantee for happiness," walang pagsisisi niyang pahayag.

"I mean, paano mo sila napaamin sa totoo?" Natawa si Marcel.

Ngumiti siya.

"I simply created my own version of a truth serum. Oras na inumin ito ng isang tao, sasagutin niya ng totoo ang lahat ng itatanong mo sa kanya. At after na mawala ang epekto ng serum, hindi na niya matatandaan pa ang mga pinagsasabi niya. Sayang naman kung hindi ko gagamitin ang nalalaman ko bilang isang chemist para ipaglaban ang karapatan kong mabuhay ng naaayon sa gusto kong lifestyle."

Malakas ang naging tawa ni Marcel.

"You really are perfect for the job of a sentinel, Cyra! At hindi ako titigil hangga’t hindi mo tinatanggap ang alok kong trabaho sa iyo!" determinado nitong sabi.

Larossa, Quezon Province

Maraming alam si Cyra pagdating sa paghahalo ng iba’t-ibang chemicals at kung paano lumikha ng iba’t-ibang potions and concoctions. Ngunit engot siya pagdating sa mechanical things tulad ng kanyang kotse. At hindi niya alam kung bakit bigla na lamang tumirik ang kanyang five-year-old Kia Pride.

Inalis niya ang tingin sa nakabukas na hood ng Kia nang maulinigan niya ang paparating na sasakyan. Isa iyong dark blue Toyota Prius. Nang tumigil ito sa tapat niya ay nakilala niya ang driver bilang si Rageon Vitto, ang headmaster ng Blackthorn Academy. Una niyang nakilala ang lalaki nang interbyuhin siya nito at ng asawa nitong si Trois. Naganap ang interview sa restaurant part ng Club 56 kung saan napag-alaman niyang tumutugtog sa banda ng club bilang gitarista si Trois. Sa interview na iyon niya natuklasan na part owner din pala ng Blackthorn ang babae at mas prefer ni Rageon na tawagin itong Rage.

Dahil sa recommendation ni Marcel at sa magandang pag-uusap nila ng mag-asawang Vitto ay agad niyang nakuha ang trabaho bilang instructor sa Blackthorn Academy. Ngayong araw siya dapat magre-report sa school ngunit hindi pa siya nakakapasok sa bayan ng Larossa ay tumirik na ang kotse niya.

Nang tumawag siya kay Rage kanina para sabihing tumirik ang sasakyan niya at male-late siya ng dating sa academy ay hindi niya inakalang susunduin siya nito.

Itinali ng headmaster ang Kia Pride sa likuran ng kotse nito at hinila papunta sa isang talyer sa bayan ng Larossa habang hawak niya ang manibela ng Kia para i-guide ito. Ayon sa may-ari ng talyer ay baka two days pa niya makuha ang kotse dahil may kailangang palitan na part. Sumama na lamang siya kay Rage pabalik ng Blackthorn.

Naging animo tourist guide niya ang headmaster habang patungo sila sa school.

"Ang mga nakikita mong estatwa na pare-pareho ang mukha rito sa bayan ng Larossa ay kay Simeon Marasigan. Isa siyang local hero rito. Leader siya ng mga guerilla noong panahon ng Hapon. Itong highway na dinaraanan natin ay ipinangalan din sa kanya. Ang pamilya Marasigan-Diaz ang itinuturing na local royalty rito sa Larossa. They own most of the land and businesses here. In fact, ang Blackthorn compound ay dating pag-aari ng isang Diaz na nabili nina Uncle River at Aunt Luna."

Ang mag-asawang River at Luna Martin ang siyang masasabing founder ng Blackthorn Academy. Itinatag ng mag-asawa ang kakaibang eskuwelahan na ito para mabigyan ng pag-asa at pagkakataon ang mga exceptional children na madalas ay minamaliit at binabaliwala lamang ng society.

"The Marasigan-Diaz clan is also in politics," pagpapatuloy ni Rage. "Kung hindi namatay si Manuel Marasigan, baka siya pa rin ang mayor sa bayang ito. Pero mukhang sa next election ay magiging Marasigan ulit ang mayor dahil balak na tumakbo ng only son niyang si Alphonso bilang mayor."

Nang makarating sila sa Blackthorn compound ay todo kuwento pa rin ang lalaki.

"Four hundred and fifteen hectares ang laki ng buong compound ng academy."

Mula nang pumasok sila sa gate na nakaharap sa highway ay puro puno at halaman pa lamang ang nakikita ni Cyra. Paminsan-minsan din ay nakakarinig siya ng mga ingay mula sa mga ibon at hayop na malinaw na residente ng kagubatang nasa paligid ng school.

"Sa susunod nating pagliko ay matatanawan mo na ang school building and dormitory."

Tulad ng sabi ni Rage ay natanawan na niya ang building. Isa iyong malapad na three-storey building na may open terrace sa second floor.

"We also have an Olympic-sized swimming pool sa likod ng building, but it’s only three feet deep dahil mayroon kaming mga estudyante na below ten years old. Mahirap nang malunod pa ang mga iyon."

"Napapaligiran ba talaga ng gubat ang school?"

"Not at all! There are hills and mountains sa northern part. Sa eastern part ay naroroon ang 200-meter-long beach na nakaharap sa Pacific Ocean. At hindi natural forest ang nakikita mo ngayon, Cyra. Nang mabili ito nina Uncle River, talahiban ito. Nagkaroon ng landscaping at reforestration sa lugar na ito. Bumili pa talaga si Aunt Luna ng mga malalaking puno para maitanim dito. Dalawa ang gubat dito, ang kakahuyan sa right side ay tinatawag na Tangle Woods. Itong nasa left side ang tinatawag naming Forest Grove, dito na-transplant ang mga biniling matured trees."

"Mukhang resort ang compound," pansin niya.

Ngumiti si Rage.

"Ayaw kasi ni Uncle River na magmukhang ordinary school lamang ang Blackthorn. By the way Uncle River is also the school president. You’ll get to meet the rest of the school administration sa New Year's party. Bukod sa iyo ay iwe-welcome rin namin ang mga new student. Tinatawag namin silang neophytes. Usually, we accept ten students every year para makumpleto ang twenty students na tinuturuan ng academy. But this year proved to be an exception since 11 ang neophytes plus ten senior students. So, that would make your students 21. Be creative in putting them in a group kapag bibigyan mo sila ng project or test para kahit na hindi even ang numbers nila ay magiging equal pa rin ang kanilang strengths and weaknesses."

"You would also get to meet your colleagues during the New Year's party tomorrow. They are very unique individuals and very good at their specialties. Ang usual na tawag sa mga instructor dito ay sentinels pero sa hindi ko maipaliwanag na dahilan, nagkakaroon din sila ng kakaibang nicknames na mula sa mga estudyante. Every student also gets his own unique nickname bago matapos ang first week ng new school year."

"Anong klaseng nicknames ang ibinibigay ng mga student sa mga sentinel?"

Natawa si Rage.

"One of them is called the Dominatrix, another one is Wolverine, we also have a Sherlock, a Tarzan and Marcel was called the Mermaid. Tiyak kong ikaw rin ay-"

Bigla itong napapreno ng kotse. Isang babaeng may short black hair ang patakbong tumawid sa daan. Hindi na niya napansin ang mukha nito dahil ang nakakuha ng atensyon niya ay ang kawalan nito ng damit!

Saglit pa at isang matangkad na lalaki na naka-pony tail ang mahabang

